OzLabs/hebrew-wiki-articles huggingface dataset:
עונת 1968/1969 בסרייה א'

עונת 1968/1969 בסרייה א הייתה העונה ה-67 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-29 בספטמבר 1968 והסתיימו ב-18 במאי 1969. 

בליגה השתתפו 16 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.

פלרמו, הלאס ורונה ופיזה היו הקבוצות שעלו מהליגה השנייה.

פיורנטינה זכתה באליפות בפעם השנייה בתולדות המועדון. 

בסיום העונה לסרייה ב' ירדו וארזה, פיזה ואטאלנטה. במקום הקבוצות שירדו לסרייה א' העפילו לאציו, ברשה ובארי.

==טבלת הליגה==
{| class="wikitable" width=70% style="font-size:90%"
!מיקום
!קבוצה
!משחקים
!ניצחונות
!תיקו
!הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות
|הערות
|- bgcolor="#FFFF00"
| 1. || פיורנטינה || 30 || 16 || 13 || 1 || 38||18 || 20 || 45||זכייה בליגה העפלה לגביע אירופה לאלופות 
|- bgcolor=#97DEFF
| 2. || קליארי || 30 || 14 || 13 || 3 || 41||18 || 23 || 41||העפלה לגביע ערי הירידים
|- bgcolor=#B0EE90
| 3. || מילאן || 30 || 14 || 13 || 3 || 31||12 || 19|| 41||העפלה לגביע אירופה לאלופות כמחזיקת הגביע
|- bgcolor=#97DEFF
| 4. || אינטר || 30 || 14 || 8 || 8 || 55||26 || 29 || 36||העפלה לגביע ערי הירידים
|- bgcolor=#97DEFF
| 5. || יובנטוס || 30 || 12 || 11 || 7 || 32||24 || 8 || 35||העפלה לגביע ערי הירידים
|- 
| 6. || טורינו || 30 || 11 || 11 || 8 || 33||24 || 9 || 33
|- bgcolor=#97DEFF
| 7. || נאפולי || 30 || 10 || 12 || 8 || 26||25 || 1 || 32||העפלה לגביע ערי הירידים
|- bgcolor=#99BADD
| 8. || |רומא || 30 || 10 || 10 || 10 || 35||35 || 0 || 30||זכייה בגביע איטליה העפלה לגביע אירופה למחזיקות גביע
|- 
| 9. || בולוניה || 30 || 10 || 9 || 11 || 27||36 ||9-|| 29
|- 
| 10. || הלאס ורונה || 30 || 9 || 8 || 13 || 40||49 ||9-|| 26
|- 
| 11. || פלרמו || 30 || 7 || 11 || 12 || 21||32 ||11-|| 25
|- 
| 12. || סמפדוריה || 30 || 5 || 13 || 12 || 21||27 ||6-|| 23
|- 
| 13. || ויצ'נצה || 34 || 8 || 7 || 15 || 26||39 ||13-|| 23
|- bgcolor=#F08080
| 14. || וארזה || 34 || 5 || 12 || 13 || 20||43 ||23-|| 22||ירדה ליגה
|- bgcolor=#F08080
| 15. || פיזה || 34 || 6 || 8 || 16 || 26||44 ||18-|| 20||ירדה ליגה
|- bgcolor=#F08080
| 16. || אטאלנטה || 34 || 4 || 11 || 15 || 25||45 ||20-|| 19||ירדה ליגה
|}
==כדורגלנים מצטיינים==
לואיג'י ריבה מקליארי כבש 21 שערים וזכה בתואר מלך השערים. זאת בפעם השנייה בקריירה.

==קישורים חיצוניים==

*[http://www.rsssf.com/tablesi/ital69.html נתונים מאתר rsssf]

איטליה
איטליה
קטגוריה:עונות בסרייה א'
יחסי מלזיה–שווייץ

יחסי מלזיה–שווייץ הם היחסים הדיפלומטיים הרשמיים בין פדרציית מלזיה בין הקונפדרציה השווייצרית. למלזיה ישנה שגרירות בברן, ולשווייץ קיימת שגרירות בקואלה לומפור.

== היסטוריה ==
במאה ה-19 חברות שווייצריות החלו להגדיר פעילות במלזיה והיחסים הדיפלומטיים בין שתי המדינות כוננו בשנת 1963.

== יחסים כלכליים ==
שווייץ שומרת על קשרים טובים בתוך השדה החינוכי המלזי ותומכת בפרויקטים לשמירה על יערות הגשם במלזיה וניהול בר קיימא שלהם. חברות שווייצריות רבות פועלות במלזיה. במלזיה מתגוררים כ-800 אזרחים שווייצרים ונחתמו למען תנאיהם הסכמים כגון הימנעות ממס, מניעת כפל מס ועוד. מאכלים שווייצרים רבים כגון השוקולד המיוצר בשווייץ והיוגורטים הם מאכלים נחשבים ויקרים בשוק המלזי.

== הערות שוליים ==
עונת 1969/1970 בסרייה א'

עונת 1969/1970 בסרייה א הייתה העונה ה-68 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-14 בספטמבר 1969 והסתיימו ב-26 באפריל 1970. 

בליגה השתתפו 16 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.

לאציו, ברשה ובארי היו הקבוצות שעלו מהליגה השנייה.

קליארי זכתה באליפות בפעם הראשונה בתולדות המועדון. 

בסיום העונה לסרייה ב' ירדו ברשה, פלרמו ובארי. במקום הקבוצות שירדו לסרייה א' העפילו וארזה, פוג'ה וקטניה.

==טבלת הליגה==
{| class="wikitable" width=70% style="font-size:90%"
!מיקום
!קבוצה
!משחקים
!ניצחונות
!תיקו
!הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות
|הערות
|- bgcolor="#FFFF00"
| 1. || קליארי || 30 || 17 || 11 || 2 || 42||11 || 31 || 45||זכייה בליגה העפלה לגביע אירופה לאלופות 
|- bgcolor=#97DEFF
| 2. || אינטר || 30 || 16 || 9 || 5 || 41||19 || 22 || 41||העפלה לגביע ערי הירידים
|- bgcolor=#97DEFF
| 3. || יובנטוס || 30 || 15 || 8 || 7 || 43||20 || 23 || 38||העפלה לגביע ערי הירידים
|- 
| 4. || מילאן || 30 || 13 || 10 || 7 || 38||24 || 14 || 36
|- bgcolor=#97DEFF
| 5. || פיורנטינה || 30 || 15 || 6 || 9 || 40||33 || 7 || 36||העפלה לגביע ערי הירידים
|- 
| 6. || נאפולי || 30 || 10 || 11 || 9 || 24||21 || 3 || 31
|- 
| 7. || טורינו || 30 || 11 || 8 || 11 || 20||31 ||11-|| 30
|- bgcolor=#97DEFF
| 8. || לאציו || 30 || 11 || 7 || 12 || 33||32 || 1 || 29||העפלה לגביע ערי הירידים
|- 
| 9. || ויצ'נצה || 30 || 11 || 7 || 12 || 32||31 || 1 || 29
|- bgcolor=#99BADD
| 10. || בולוניה || 30 || 6 || 16 || 8 || 22||24 ||2-|| 28||זכייה בגביע איטליה העפלה לגביע אירופה למחזיקות גביע
|- 
| 11. || רומא || 30 || 8 || 12 || 10 || 27||36 ||9-|| 28
|- 
| 12. || הלאס ורונה || 30 || 8 || 10 || 12 || 26||30 ||4-|| 26
|- 
| 13. || סמפדוריה || 34 || 6 || 12 || 12 || 22||37 ||15-|| 24
|- bgcolor=#F08080
| 14. || ברשה || 34 || 5 || 10 || 15 || 20||35 ||15-|| 20||ירדה ליגה
|- bgcolor=#F08080
| 15. || פלרמו || 34 || 5 || 10 || 15 || 23||45 ||22-|| 20||ירדה ליגה
|- bgcolor=#F08080
| 16. || בארי || 34 || 5 || 9 || 16 || 11||35 ||24-|| 19||ירדה ליגה
|}
==כדורגלנים מצטיינים==
לואיג'י ריבה מקליארי כבש 21 שערים וזכה בתואר מלך השערים. זאת בפעם השלישית בקריירה ובעונה השנייה ברציפות.

==קישורים חיצוניים==

*[http://www.rsssf.com/tablesi/ital70.html נתונים מאתר rsssf]

איטליה
איטליה
קטגוריה:עונות בסרייה א'
אוטו אייספלדט

אוטו אייספלדט (בגרמנית: Otto Eißfeldt או Otto Eissfeldt; 1 בספטמבר 1887 – 23 באפריל 1973) היה תאולוג פרוטסטנטי גרמני, הידוע בשל עבודתיו בנושאי הברית הישנה והיסטוריה דתית השוואתית של המזרח הקרוב. עבודתו המקיפה בעלת 860 העמודים "The Old Testament: An Introduction" ("הברית הישנה: מבוא"; 1934, 1965), מספקת לקוראיה הערכה ספרותית-ביקורתית מפורטת על ההיסטוריה של יצירת כל חלקי הברית הישנה על בסיס השערת התעודות, וכונתה "הטובה מסוגה".

== ביוגרפיה ==
נולד בנורטהיים שבגרמניה, ולמד תאולוגיה פרוטסטנטית ושפות מזרחיות בשנים 1905 עד 1912 באוניברסיטת גטינגן ובאוניברסיטת הומבולדט בברלין. הוא קיבל הביליטציה בברלין בשנת 1913 עם תזה על הברית הישנה, ודוקטורט בפילוסופיה בגטינגן בשנת 1916. מ-1913 עד 1922 הוא לימד בברלין, לפני שהתמנה בשנת 1922 לפרופסור של הברית הישנה באוניברסיטת האלה-ויטנברג, שם הוא נשאר פרופסור למשך שארית חייו, וכן שימש בתור פרופסור אורח באוניברסיטת טיבינגן. הוא פרש ב-1957, ומת בהאלה בשנת 1973. נקבר בבית הבקרות לאורנטיוס בהאלה.

בשנים 1922–1928 היה אייספלדט חבר במפלגת העם הלאומית הגרמנית. מאז 1934, בתקופת שלטון בנאצים בגרמניה, היה חבר באגודת המורים הנציונל-סוציאליסטית . בשנת 1945 הצטרף למפלגה הנוצרית-דמוקרטית הגרמנית בגרמניה המזרחית.

== עבודתו ==
אייספלדט היה אחד ממייצגיה המובילים של הגישה הספרותית-ביקורתית בביקורת המקרא, בעוקבו אחר האסכולה של יוליוס ולהאוזן ורודולף סמנד; וולף וילהלם, הרוזן מבאודיסין והרמן גונקל היו מוריו בתחום ההיסטוריה הדתית. אייספלדט היה סופר פורה. ספריו Hexateuchsynopse ("תקציר ההקסטויך", 1922) ו-Einleitung in das Alte Testament ("מבוא לברית הישנה", 1934, 1956, 1964, 1976) הם דוגמאות בולטות להישגיו המחקריים בתחום הספרותי-ביקורתי, ואילו מחקריו הרבים על הדת הפיניקית (שהתבססו בעיקר על טקסטים שמקורם בעיר הקדומה אוגרית) היו עבודות מובילות בתחום ההיסטוריה הדתית של המזרח הקרוב.

הוא גם ערך סדרה של פרשנות על התנ"ך בשם Handbuch zum Alten Testament ("מדריך לברית הישנה", 1937–1977), ואת מילונו של יוזף אייסלייטנר של Wörterbuch der ugaritischen Sprache ("מילון השפה האוגריתית", 1963), כמו גם את המהדורה השלישית של Biblia Hebraica (1929–1937) עם אלברכט אלט לאחר מותו של רודולף קיטל.

==כתביו==

==לקריאה נוספת==

== קישורים חיצוניים ==
* [http://www.catalogus-professorum-halensis.de/eissfeldotto.html אוטו אייספלדט] באתר אוניברסיטת האלה-ויטנברג

== הערות שוליים ==

קטגוריה:סגל אוניברסיטת האלה-ויטנברג
קטגוריה:חוקרי מקרא בגישה ספרותית
קטגוריה:תאולוגים נוצרים
קטגוריה:בוגרי אוניברסיטת גטינגן
קטגוריה:גרמנים שנולדו ב-1887
קטגוריה:גרמנים שנפטרו ב-1973
יחסי הולנד–מלזיה

יחסי הולנד–מלזיה הם היחסים הדיפלומטיים שבין ממלכת הולנד לבין מלזיה. הולנד מחזיקה שגרירות בקואלה לומפור בירת מלזיה ומלזיה מחזיקה שגרירות בהאג.

== היסטוריה ==
מלאקה שבמלזיה]]
בתקופה המודרנית הולנד הרבה פחות מעורבת במלזיה ממה שהיא הייתה עד אמצע המאה ה-19. ההולנדים קשרים עם סולטנות ג'והור באהרו בתחילת המאה ה-17, ב-1641 הם כבשו מהפורטוגזים את מלאקה (נמצאת בחוף הדרום מערבי של חצי האי מלזיה). המלחמות הנפוליאניות זלגו למלזיה עקב מעורבותה של פורטוגל ועקב כך גם למלאקה ההולנדית. מלאקה קיבלה עצמאות ב-1824 לאחר שהשלטון ההולנדי לא הצליח לשאת יותר בנטל התושבים.

קיימת עוד קהילה קטנה של הולנדים ילידי מלאקה והיא שרדה עד היום.

הולנד כוננה יחסים דיפלומטיים עם מלזיה לאחר שהיא הפכה לעצמאית במאה ה-20. בשנות ה-60 המוקדמות של המאה העשרים עמד בראש השגרירות ההולנדית אדם בשם רוברט ואן גוליק, במהלך השירות הדיפלומטי שלו שם הוא הפך מפורסם במלזיה עקב החקר שלו על הגיבונים. גוליק הפך למומחה בנושא הגיבונים והחל לחקור את תפקידם של הגיבונים בתרבות הסינית העתיקה. זאת ניתן לראות בספר האחרון שכתב בשם הגיבון בסין.

==קישורים חיצוניים==

== הערות שוליים ==
עונת 1970/1971 בסרייה א'

עונת 1970/1971 בסרייה א הייתה העונה ה-69 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-14 בספטמבר 1969 והסתיימו ב-26 באפריל 1970. 

בליגה השתתפו 16 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.

וארזה, פוג'ה וקטניה היו הקבוצות שעלו מהליגה השנייה.

אינטר זכתה באליפות בפעם ה-11 בתולדות המועדון. 

בסיום העונה לסרייה ב' ירדו פוג'ה, לאציו וקטניה. במקום הקבוצות שירדו לסרייה א' העפילו מנטובה, אטאלנטה וקטנזארו.

==טבלת הליגה==
{| class="wikitable" width=70% style="font-size:90%"
!מיקום
!קבוצה
!משחקים
!ניצחונות
!תיקו
!הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות
|הערות
|- bgcolor="#FFFF00"
| 1. || אינטר || 30 || 19 || 8 || 3 || 50||26 || 24 || 46 ||זכייה בליגה העפלה לגביע אירופה לאלופות 
|- bgcolor=#97DEFF
| 2. || מילאן || 30 || 15 || 12 || 3 || 54||26 || 28 || 42 ||העפלה לגביע ערי הירידים
|- bgcolor=#97DEFF
| 3. || נאפולי || 30 || 15 || 9 || 6 || 33||19 || 14 || 39 ||העפלה לגביע ערי הירידים
|- bgcolor=#97DEFF
| 4. || יובנטוס || 30 || 11 || 13 || 6 || 41||30 || 11 || 35 ||העפלה לגביע ערי הירידים
|- bgcolor=#97DEFF
| 5. || בולוניה || 30 || 10 || 14 || 6 || 30||24 || 6 || 34 ||העפלה לגביע ערי הירידים
|- 
| 6. || רומא || 30 || 7 || 18 || 5 || 32||25 || 7 || 32 
|- 
| 7. || קליארי || 30 || 8 || 14 || 8 || 33||35 ||2-|| 30 
|- bgcolor=#99BADD
| 8. || טורינו || 30 || 6 || 14 || 10 || 27||30 ||3-|| 26 ||זכייה בגביע איטליה העפלה לגביע אירופה למחזיקות גביע
|- 
| 9. || וארזה || 30 || 5 || 16 || 9 || 29||33 ||4-|| 26 
|- 
| 10. || ויצ'נצה || 30 || 6 || 14 || 10 || 23||31 ||8-|| 26 
|- 
| 11. || הלאס ורונה || 30 || 7 || 12 || 11 || 23||35 ||12-|| 26 
|- 
| 12. || סמפדוריה || 30 || 6 || 13 || 11 || 30||34 ||4-|| 25 
|- 
| 13. || פיורנטינה || 30 || 3 || 19 || 8 || 26||32 ||6-|| 25 
|- bgcolor=#F08080
| 14. || פוג'ה || 30 || 6 || 13 || 11 || 28||43 ||15-|| 25 ||ירדה ליגה
|- bgcolor=#F08080
| 15. || לאציו || 30 || 5 || 12 || 13 || 28||43 ||15-|| 22 ||ירדה ליגה
|- bgcolor=#F08080
| 16. || קטניה || 30 || 5 || 11 || 14 || 18||39 ||21-|| 21 ||ירדה ליגה
|}
==כדורגלנים מצטיינים==
רוברטו בונינסניה שחקנה של אינטר כבש 24 שערים וזכה בתואר מלך השערים.

==קישורים חיצוניים==

*[http://www.rsssf.com/tablesi/ital71.html נתונים מאתר rsssf]

איטליה
איטליה
קטגוריה:עונות בסרייה א'
מסגד א-נורי (מוסול)

מסגד א-נורי (בערבית: جامع النوري, "ג'אמע א-נורי") או המסגד הגדול של מוסול היה מסגד במוסול, עיראק. הוא היה מפורסם במינרט הנוטה שלו, שנתן לעיר את הכינוי "הגיבנת" (الحدباء). המסורת גורסת כי המסגד נבנה לראשונה בסוף המאה ה-12, למרות שהוא עבר שיפוצים רבים במהלך השנים. רובו נהרס על ידי כוחות דאעש ב-21 ביוני 2017, במהלך הקרב של מוסול.

== בנייה ==
המסורת גורסת כי נור א-דין זנגי בנה את המסגד במהלך 1172–1173 בתקופת הח'ליפות העבאסית, זמן קצר לפני מותו. על פי הכרוניקה של אבן אל-את'יר, אחרי שנור א-דין השתלט על מוסול, הוא ציווה על אחיינו פח'ר א-דין לבנות את המסגד.

ב-1511 המסגד עבר שיפוץ גדול .

== המינרט ==
המינרט והמסגד ב-1932.
המסגד היה מפורסם במינרט הנוטה שלו, המכונה "הגיבנת". גראטן גירי (Grattan Geary), נוסע מהמאה ה-19, תיאר את מראה הצריח:

כאשר נבנה הצריח היה גובהו 45 מ', עם שבע רצועות של לבנים דקורטיביות מורכבות בתבניות גאומטריות מורכבות. כאשר ביקר אבן בטוטה במקום במאה ה-14, כבר היה הצריח נטוי וקיבל את הכינוי "הגיבנת". עיצוב הצריח מושפע מסגנון אדריכלי שהיה נהוג באזורים הסמוכים, איראן ומרכז אסיה, והוא חולק קווי דמיון עם צריחי מסגדים אחרים בצפון עיראק, כדוגמת אלה במרדין, בסינג'אר ובארביל.

על פי המסורת המוסלמית המקומית, צריח המסגד קיבל את נטייתו אחרי שהנביא מוחמד עבר מעליו בזמן עלייתו לשמים. הצריח הרכין עצמו ביראת כבוד אבל הצליח להשיב לעצמו את האיזון רק לאחר שחלקו העליון פותל לכיוון הנגדי. על פי המסורת הנוצרית המקומית, לעומת זאת, הצריח נוטה כיוון שקד לעבר קבר הבתולה מרי, הממוקם ליד ארביל.

== התקופה המודרנית ==
גם המסגד וגם המדרסה שלו פורקו והורכבו מחדש בשנת 1942 במהלך תוכנית שיקום שיזמה ממשלת עיראק. הצריח לא שוקם, למרות שנעשו ניסיונות לייצבו בשנת 1981 על ידי חברה איטלקית. ההפגזה של מוסול במהלך מלחמת איראן–עיראק בשנות ה-80 של המאה העשרים שברה צינורות תת-קרקעיים וגרמה לדליפות מתחת לצריח, דבר שתרם לאי יציבותו. הנטייה הורעה בהמשך עוד יותר ב-40 ס"מ נוספים.
המבנה היה יעד להתקפות מצד המדינה האסלאמית של עיראק ולבנט שכבשו את מוסול ב-10 ביוני 2014, והרסו קודם לכן את קבר יונה. תושבי מוסול, שזעמו על הרס  אתרי התרבות שלהם, הגנו על המסגד על ידי יצירת שרשרת אנושית והתנגדות לאנשי המדינה האסלאמית. במקום להרוס את האתר, אבו בכר אלבגדאדי הופיע במהלך תפילות יום השישי במסגד ב-4 ביולי 2014 והכריז על הקמת ח'ליפות חדשה.

המסגד, כולל הצריח, נהרס ביוני 2017 על ידי לוחמי דאעש.

=== הריסת המסגד ===
עד יוני 2017, הקרב על מוסול התקדם לשלב שבו השטח הנשלט על ידי אנשי המדינה האסלאמית הוגבל לעיר העתיקה, אזור שכלל את המסגד. 
ב-21 ביוני 2017, כוחות הממשל בעראק דיווחו כי המסגד פוצץ בידי כוחות דאעש, והפיצוץ העיד על פצצות שמוקמו בכוונה להפילו. סוכנות התעמולה של המדינה האסלאמית, אעמאק, טענה כי תקיפה אווירית של ארצות הברית היא האחראית לחורבן, אך טענה זו אינה מגובה במידע אמין. כוחות עיראקיים היו במרחק של 50 מטר מהמסגד טרם הפיצוץ, במהלך מה שנראה כניסיון לפגוע בחיילי הצבא מתקרב על ידי אנשי דאעש. תצלומי אוויר של החורבן הופצו על ידי צבא עיראק כמה שעות מאוחר יותר.

ראש ממשלת עיראק חיידר אל-עבאדי ציין כי הריסת המסגד היא "הכרזת תבוסה" מצד דאעש. העיתונאי פול אדמס (BBC News) כתב כי הריסת המסגד היא "מערכה אחרונה של כעס מתריס לפני אובדן האחיזה שלהם במוסול".

== ראו גם ==
* המגדל הנטוי של פיזה

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:עיראק: מסגדים
קטגוריה:מבנים ובניינים שנהרסו על ידי ארגון המדינה האסלאמית
קטגוריה:מוסול
טרנטון האסל

טרנטון לאוור האסל (באנגלית: Trenton Lavar Hassell; נולד ב-4 במרץ 1979) הוא כדורסלן עבר אמריקאי ששיחק בעמדת הפורוורד. בשיאו נחשב לאחד משומרי הפרימטר הטובים ביותר ב-NBA. האסל, גארד-פורוורד בגובה 1.96 מטר, נבחר על ידי שיקגו בולס בבחירה הראשונה בסיבוב השני (ה-29 בסך הכל) של דראפט 2001 ב-NBA.

== ראשית חייו וקריירת מכללות ==
האסל למד בתיכון קלארקסוויל. את לימודיו בתיכון סיים ב-1997, ולצידו בבית הספר התיכון שיחק שחקן ה-NBA לעתיד שון מריון. לאחר מכן למד אוניברסיטת המדינה אוסטין פי, שם סיים בשנת 2001 עם תואר בבריאות האדם ובביצועים. הוא שיחק שלוש עונות כדורסל מכללות בנבחרת הכדורסל של אוסטין פי, לאחר שבשנת לימודיו הראשונה לא שיחק. בינואר 2002, הפרישה אוסטין פי את חולצתו באוניברסיטה, מספר 44, כך שאף אחד משחקניה בעתיד לא יוכל ללבוש אותה.

== קריירת משחק מקצוענית ==
במהלך עונת הרוקי שלו עם הבולס, 2001-02, שיחק ב-78 משחקים, ב-47 מהם פתח, וממוצעיו היו 8.7 נקודות למשחק, 3.3 ריבאונדים למשחק ו-2.2 אסיסטים למשחק. בעונתו השנייה של האסל בשיקגו, שיחק בכל 82 משחקי קבוצתו, פתח ב-53 מהם, ורשם בממוצע 4.2 נקודות למשחק, 3.1 ריבאונדים למשחק ו-1.8 אסיסטים ב-24.4 דקות למשחק.

האסל נופה מהבולס ב-23 באוקטובר 2003 וחתם במינסוטה טימברוולבס שישה ימים לאחר מכן. הוא פתח ברוב משחקי הוולבס, ולעיתים קרובות שימש מומחה ההגנה של הקבוצה. הוא הועבר בטרייד על ידי המאבריקס עבור גרג באקנר ב-28 בספטמבר 2007.

ב-19 בפברואר 2008, הועבר בטרייד לניו ג'רזי נטס יחד עם קית' ואן הורן, דווין האריס, דה-סגנה דיופ, מוריס אייג'ר, 3 מיליון דולר ובחירות הסיבוב הראשון של הנטס בדראפט 2008 ובדראפט 2010 תמורת ג'ייסון קיד, מאליק אלן ואנטואן רייט.

ב-2011 הצטרף לקלארקסוויל קאבלירס מליגת ה-ABA. הקבוצה התפרקה לאחר משחק אחד.

== קישורים חיצוניים ==

== הערות שוליים ==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני שיקגו בולס
קטגוריה:כדורסלני דאלאס מאבריקס
קטגוריה:כדורסלני מינסוטה טימברוולבס
קטגוריה:כדורסלני ניו ג'רזי נטס
קטגוריה:טנסי: כדורסלנים
קטגוריה:כדורסלני אוניברסיטאות ומכללות בארצות הברית
קטגוריה:אמריקאים שנולדו ב-1979
רצועניים

רצועניים (שם מדעי: Trichiuridae) היא משפחת דגים מסדרת הדקראים החיים במרבית הימים והאוקיינוסים בעולם, ובעיקר באזור הטרופי. למרות דמיונם לצלופחים הם דווקא קרובי משפחה רחוקים של הקולייסיים.

== מאפיינים ==
אורכם של הרצועניים 18–230 ס"מ והם בעלי גוף בעל קשקשים אפורים עד כהים, לסתות הנראות כמו לסתות ברקודה בעלי שיניים חדות, עין גדולה מחזירת אור וגוף מוארך כמעט חסר קשקשים למעט רעמת סנפירים נמוכים מהגב ועד הזנב, הזנב נגמר בקצה צר וצורתם מתפתלת כמו צלופח.

דגים אלה לא שוחים הרבה אלא מצויים בקרבה לקרקעית. הם טורפים דגים אחרים ורכיכות ים שהם תופסים ורבים מהם הם דגי מאכל טובים.

==מיון==
*משפחה רצועניים (Trichiuridae)
**סוג Aphanopus
**סוג ומין יחיד Assurger anzac
**סוג Benthodesmus
**סוג ומין יחיד Demissolinea novaeguineensis
**סוג Eupleurogrammus
**סוג Evoxymetopon
**סוג Lepidopus
**סוג Lepturacanthus
**סוג ומין יחיד רצוען הקרין (Tentoriceps cristatus)
**סוג רצוען (Trichiurus)

==קישורים חיצוניים==

* 

קטגוריה:בעלי חיים שתוארו ב-1832
קטגוריה:טקסונים שתוארו בידי שארל לוסיאן בונפרטה
קטגוריה:דמויי-מקרל
איש קטן, מה עכשיו?

איש קטן, מה עכשיו? (בגרמנית: ?Kleiner Mann, was nun) הוא רומן מאת הסופר הגרמני הנס פאלאדה שיצא לאור בשנת 1932 – שנה לפני עלייתו של אדולף היטלר לשלטון. הספר זכה להצלחה מיידית בגרמניה, ונחשב בעיני רבים כפריצת דרך של פאלאדה כסופר.

== תקציר העלילה == 
רואה־החשבון יוהנס פִּינֶבֶּרְג וחברתו, אשת המכירות אמה "לֶמְשֶׁן" מורשל, מתחתנים כשהם מגלים שהיא כבר בחודש השני להריונה. לא עובר הרבה זמן עד שפינברג מפוטר מעבודתו ובעקבות כך גם חייב למצוא עבודה חדשה בעיצומו של המשבר הכלכלי שפקד את גרמניה בסוף שנות השלושים.

אמו השנואה של פינברג, מיה, מארחת במועדון לילה מברלין, עוזרת לזוג בכך שהיא מוצאת לבנה עבודה כאיש מכירות בחנות כלבו בעיר ששמה "מנדלס". למרות זאת, פינברג נתון תחת לחץ רב משום שמעסיקו, שפנפוס, מציב מכסה חודשית שעל כול אנשי המכירות להגיע אליה, שכן אם לא הם יפוטרו. הדבר מוביל לתחרות קשה בין עמיתיו לעבודה. כשבנם הורסט, שאותו הם מכנים בכינוי החיבה "שרימפ", נולד, הכסף שוב הופך לנדיר, שכן תשלומי ביטוח הבריאות שלהם מתעכבים.

כעבור שנה, יכולותיו של פינברג לעבוד בחנות מתמעטות. כתוצאה מאיחורים חוזרים ונשנים, הוא גם מאחר בהשלמת המכסה החודשית שלו. הוא מתחנן בפני שחקן הקולנוע פרנץ שלוטר, שמגיע במקרה לחנות, שיקנה ממנו משהו. השחקן מסרב לעשות כך, ומתלונן למנהל על התנהגותו של פינברג, מה שגרם לפיטוריו המיידיים של פינברג.

בנובמבר 1932, המשפחה הקטנה עוברת באופן לא חוקי לבית הקיץ של עמיתו לשעבר של פינברג שנמצא כ־40 ק"מ ממזרח לברלין. למרות שפינברג מובטל כבר 14 חודשים, אשתו אוסרת עליו לגנוב פחם. במקום זאת, היא מטליאה גרביים ותופרת שמלות כדי להרוויח קצת כסף. אחד ממסעותיו של פינברג לברלין מסתיים בכישלון חרוץ, שכן הוא גורש מפרידריכשטראסה על ידי המשטרה עקב המראה הלא מטופח שלו. הזוג מבין שהאהבה הטובה והישנה היא כל מה שמשנה.

פאלאדה מוסר בספרו תיאור מפורט של תנאי המחיה של עובדי מקצועות הצווארון הלבן בגרמניה שלפני עליית הנאצים לשלטון. הוא גם מציג את תפקידיהם של איגודים מקצועיים, של מוסדות ממשלתיים ושל בזיזה וגנבה בשוק העבודה. עסקים מוצגים כמסכסכים בין שני בני אותו המעמד וככאלה שחושפים את הצד הגרוע יותר של כל אדם.

==תרגום לעברית==
הספר תורגם לעברית בידי צבי ארד ויצא לאור בשנת 1987 בשם "איש קטן, לאן?" בהוצאת זמורה-ביתן.

בשנת 2013 תורגם מחדש בידי יוסיפיה סימון ויצא לאור בשם "איש קטן, מה עכשיו?" בהוצאת ידיעות ספרים.

מחזה המבוסס על הספר תורגם בידי דורי פרנס, והועלה בשנת 2013 בתיאטרון הקאמרי בבימויו של איתי טיראן.

== קישורים חיצוניים ==

* 
* 
* 
* 

==הערות שוליים==

קטגוריה:ספרים גרמניים
קטגוריה:ספרי 1932
קטגוריה:ספרי זמורה ביתן
קטגוריה:ספרי ידיעות ספרים
ירחוניים

ירחוניים (שם מדעי: Lampridae) היא משפחת דגי גרם גדולים מסדרת הלמפיריים השוכנים באוקיינוס הפתוח. בעבר הייתה משפחה נכחדת שדמתה להם - Turkmenidae.

== מאפיינים ==
הירחוניים הם דגים גדולים המזכירים במראם את דג השמש אך קטנים יותר ובעלי צבעים ראוותניים יותר. הירחוניים מגיעים בשיא גודלם לאורך שני מטר ולמשקל 270 ק"ג. הם בעלי גוף עגלגל בצבע כחול בהיר עם שוליים אדומים ושפתיים אדומות וקטנות. הירחוניים יכולים לחמם את טמפרטורת גופם וכך להימצא גם במים קרים ולהדרים עד לאוקיינוס הדרומי. הם נפוצים יותר במים טרופיים אך נוטים להימצא בעומק הים שם הם מחפשים דיונונים, פלנקטון וקריל אותם הם שואבים עם פיותיהם הגדולים.

==מיון==
בעבר משפחה זו כללה רק 2 מינים, אך לאחרונה הוחלט להוסיף עליהם עוד 4 מינים הנבדלים במבנה צבעיהם וצורתם:

*סוג ירחוני (Lampris)
**מין Lampris australensis
**מין ירחוני מלכותי (Lampris guttatus)
**מין ירחוני דרומי (Lampris immaculatus)
**מין Lampris incognitus
**מין Lampris lauta
**מין Lampris megalopsis
**מין Lampris zatima - נכחד
*סוג מגלמפריס (Megalampris') - נכחד

==קישורים חיצוניים==

* 

*
דיונוניים

[[דיונון הלהבות]]
דְּיוֹנוּניים (שם מדעי: Sepiidae) היא משפחה מסדרת הדיונונים בה מרבית המינים. הגדול בבני המשפחה הוא דיונון אוסטרלי (Sepia apama) שאורך גופו עד 50 ס"מ ומשקלו 10 ק"ג. הדיונוניים הם בעלי ראש גדול עם עיניים גדולות המותאמות לראיית לילה, גוף עגלגל בעל גלימה בעלת שוליים עולים העוזרים לדיונון לשחות. בקצה הראש ישנן 8 זרועות ועוד 2 זרועות ציד ארוכות התופסות את הטרף. הדיונוניים מומחים בהסוואה ויכולים לשנות במהירות את צבעם ואפילו את מרקם העור שלהם. ההסוואה עוזרת להם להתקרב לטרף וגם להסתתר מטורפים. אם ההסוואה לא עוזרת הם יימלטו ויפרישו נוזל הדומה לדיו שנתן להם את שמם. בנוסף הם מחליפים צבעים כדי למשוך נקבות או להזהיר יריבים וכדומה.

הדיונוניים ניזונים מסרטנים קצרי בטן ומדגים קטנים. הם תופסים את הטרף עם 2 הזרועות הגדולות ומעבירים אותו לעבר המקור המכיל ארס שנמצא בין הזרועות. חלקם יכולים להלך על קרקעית הים במקום לשחות.

==מיון==
*משפחה דיונוניים (Sepiidae)
**סוג דיונון (Sepia) - בו דיונון אוסטרלי, דיונון רחב-זרוע ודיונון הרוקחים
**סוג Metasepia
**סוג Sepiella

==קישורים חיצוניים==

*
קטגוריה:בעלי חיים שתוארו ב-1817
קטגוריה:טקסונים שתוארו בידי ויליאם אלפורד לייך
Silhouette in Red

Silhouette in Red (בעברית: צללית באדום) הוא אלבום האולפן העשירי של הזמרת הולשית בוני טיילר. האלבום יצא לאור ב-11 באוקטובר 1993, כשנה לאחר צאת אלבום האולפן התשיעי שלה, "Angel Heart". האלבום זכה להצלחה בינונית ברחבי העולם כאשר הצליח למכור למעלה מ-50,000 עותקים בנורווגיה, ועותקים רבים אחרים במדינות אחרות, ובנוסף הצליח בשיאו להגיע למקום השישי במצעד הנורווגי אך לא הצליח להעפיל לחמישייה הפותחת. Allmusic, נתנו לאלבום דירוג של ארבעה כוכבי זהב. מן האלבום יצאו ארבעה סינגלים אשר לא זכו להצלחה גדולה ברחבי העולם פרט לסינגל השלישי הנקרא, "You Are So Beautiful" אשר זכה להצלחה רבה ברחבי העולם והצליח להיכנס למצעדים רבים ולמכור כמויות עותקים רבות.

== רקע ==
שנה לאחר שטיילר הוציאה את אלבומה התשיעי, "Angel Heart" הוכרז שהיא עומדת להוציא אלבום נוסף אשר יצא לאור ב-11 באוקטובר 1993, וכך היה. את האלבום הפיקו אנשים רבים כגון; דיטר בוהלן, ג'ין קפל, פול הופקינס, לי מוריס, לואיס רודריגז, ארג'יי סקוט, וטף ויליאמס. האלבום הוא האלבום האחרון של טיילר שיצא תחת חסותם של חברת התקליטים הנקראת "Hansa". בעטיפת האלבום ניתן לראות את טיילר כאשר מאחוריה יש רקע של צללים בצבע אדום כשם אלבומה של הזמרת, בעוד היא בעצמה לובשת חולצה אדומה עם מעיל שחור.

== רשימת רצועות ==

== מיקומי שיא ==
האלבום הצליח להיכנס לחמישה מצעדים שונים, ואף להגיע למקום ה-6 במצעד הנורווגי.

== נתוני מכירות ==
{| class="wikitable sortable"
!מקום
!תארים
!מכירות
|-
!נורווגיה (IFPI Norway)
|פלטינה
|50,000
|}

== קישורים חיצוניים ==

==הערות שוליים==

קטגוריה:אלבומי בוני טיילר
קטגוריה:אלבומים באנגלית
קטגוריה:אלבומי חברת הנסה רקורדס
דיונון הרוקחים

דְּיוֹנוּן רוֹקְחִים או דיונון מצוי (שם מדעי: Sepia officinalis, שם עממי: common cuttlefish) הוא מין ממשפחת הדיונוניים שבסדרת הדיונונים המצוי באוקיינוס האטלנטי עד לחופי דרום אפריקה, הים התיכון, הים הצפוני, הים השחור. הוא מצוי עד לעומק 200 מטר אך בעונת הרבייה עולה למים רדודים.
== מאפיינים ==
אורכו של הדיונון הזה 49 ס"מ ומשקלו 4 ק"ג, הוא נחשב לאחד מהגדולים בבני הסדרה, אך קטן מהמין דיונון אוסטרלי. הדיונון מחליף צבעים לפי צורכי ההסוואה ולפי רגשותיו. בעתות זעם הוא משחיר ומאדים ובעתות רגיעה הצבע נהיה בהיר יותר. 

הדיונון משתמש בהסוואה הן כדי לתפוס טרף קטן כמו סרטנים ודגים קטנים והן כדי להימלט מטורפיו כמו חכאיים, מורנות, דגי חרב ולווייתנים. אם ההסוואה לא עוזרת הוא יימלט בעזרת סילון ויפריש חומר דמוי דיו המעוור את טורפיו או מבלבל אותם.

דיונון זה מצוי גם בחופי ישראל ולדעת האדמו"ר מראדזין ממנו הפיקו את ציצית התכלת. אמנם על פי ראיות רבות, הן מבחינת המציאות הפיזית והן מבחינת הסימנים ההלכתיים, חוקרים שונים אומרים ששיטה זה אינה נכונה, ולשיטתם כנראה התכלת הופקה מהארגמון קהה-הקוצים.

==ראו גם==
* חידוש מצוות התכלת

==קישורים חיצוניים==

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:דיונוניים
קטגוריה:בעלי חיים באוקיינוס האטלנטי
קטגוריה:בעלי חיים שתוארו ב-1758
גדול-עין אטלנטי

גדול-עין אטלנטי (שם מדעי: Megalops atlanticus) הוא מין של דג גרם מסדרת הטרפוניים המצוי בחופי ימים, לגונות וגדות נהר סביב האוקיינוס האטלנטי ובאזור תעלת פנמה גם באוקיינוס השקט.

זהו דג גדול מאוד שיכול להגיע לאורך 2.5 מ' ולמשקל 161 ק"ג והוא טורף רעבתן היכול לצוד מגוון מינים קטנים יותר. הוא בעל שלפוחית אוויר גדולה, ראש עבה עם לסתות מודגשות בעלות שיניים חדות מאוד, סנפירים חדים בעיקר סביב הזנב וזנב גדול וישר. הקשקשים גדולים וצבעם אפור כסוף-כחול. כפי ששמו מרמז העיניים גדולות ונמצאות בקצה הראש ליד הלסתות.

דג זה נודד בקבוצות קטנות ברחבי האוקיינוס האטלנטי מנובה סקוטיה בצפון עד לחופי ארגנטינה בדרום, אך מצוי בעיקר באזורים הטרופיים. הוא מחפש להקות דגים קטנים, קיפוניים, ספרוסיים ומגוון גם בדיונונים וסרטנים. לדג זה מעט מאוד טורפים עקב גודלו ותוקפנותו.

הוא נידוג על ידי אנשים הן למאכל והן לספורט ימי.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:גדולי עין
קטגוריה:בעלי חיים שתוארו ב-1847
קטגוריה:טקסונים שתוארו בידי אשיל ולנסיין
קטגוריה:דגים: טורפי-על
קטגוריה:מגה-פאונה של האוקיינוס האטלנטי
יחסי לסוטו–סין

יחסי לסוטו–סין הם היחסים הדיפלומטיים שבין הרפובליקה העממית של סין לבין ממלכת לסוטו. היחסים בין שתי המדינות כוננו בשנת 1983, מדינאים לסוטים ביקרו בסין במהלך שנות ה-80 של המאה ה-20 פעמים רבות. המלך הלסוטי ביקר בסין בשנת 1985. יחסי החוץ נותקו בידי סין בשנת 1990 מאחר שלסוטו כוננה יחסים דיפלומטיים עם הרפובליקה הסינית, היחסים חזרו כאשר לסוטו ניתקה את היחסים עם טאיוואן בשנת 1994.

משנת 2000 עד 2012, זוהו 33 פרויקטים סיניים לפיתוח שזוהו בתקשורת בלסוטו. סין מחזיקה בכל המניות של חברת הטלקום הלאומית לסוטו טלקום. והיא חידשה את בניין הפרלמנט הלסוטי במסרו.

== הערות שוליים ==
גדולי עין

גדולי עין (שם מדעי: Megalops) היא משפחה של דג גרם מסדרת הטרפוניים המצויה ברחבי האוקיינוסים והימים. בתוך המשפחה סוג אחד - גדול עין ובתוכו 2 מינים. דגים אלה הם קרובי משפחה רחוקים של הצלופחים.
== מאפיינים ==
גדולי עין הם דגים טורפים היכולים להגיע לאורך 2.5 מטר ולמשקל 161 ק"ג. הם חיים באוקיינוס האטלנטי וגם באזור האינדו פסיפי בעומקים שונים. כמו כן הם חיים במים מליחים של שפכי נהרות ואף נכנסים לכמה נהרות בעת הצפתם. הם בעלי שלפוחית אוויר גדולה ויכולים לנשום אוויר.

דגים אלה טורפים דגים קטנים כמו קיפוניים, ספרוסיים וסרדינים יותר וכן סרטנים ורכיכות.

==מינים==
*גדול-עין אינדו-פסיפי (Megalops cyprinoides)
*גדול-עין אטלנטי (Megalops atlanticus)

== גלריה ==
<gallery mode=packed>
Megalops cyprinoides2.jpg
Tarpon5.jpg
FMIB 43193 Leap of the Silver King--Tarpon.jpeg
</gallery>

==קישורים חיצוניים==

* 

*
קטגוריה:בעלי חיים שתוארו ב-1847
קטגוריה:טקסונים שתוארו בידי אשיל ולנסיין
ויקיפדיה הצ'ובשית

== היסטוריה ==
ויקיפדיה הצ'ובשית נוסדה ב-22 בנובמבר 2004. ג'ימי ויילס הזכיר אותה במצגת בוועידת ויקימניה של שנת 2009 כדוגמה לוויקיפדיה בשפה שעתידה להיעלם.

== מדיניות ==
בוויקיפדיה הצ'ובשית, סוגיות במחלוקת נפתרות על ידי ועדת בוררות, שבין היתר מטפלת בסכסוכים בנושאי תוכן, חוסמת משתמשים מעריכה ואוסרת על משתמשים לערוך בערכים מסוימים.

מפעילי המערכת (כיום 2) נבחרים בהצבעה; מפעילי המערכת שהפכו לבלתי פעילים (כלומר לא השתמשו בהרשאותיהם דוגמת מחיקת דפים או חסימת משתמשים לפחות 25 פעמים ב-6 חודשים) עלולים לאבד את הרשאותיהם באמצעות החלטת ועדת הבוררות.

== אבני דרך ==
* 16 בדצמבר 2004 - נוצר הדף הראשי.
* 9 במרץ 2006 - נכתב הערך ה-2,000.
* 22 באוגוסט 2006 - נכתב הערך ה-4,000.
* 22 בנובמבר 2006 - נכתב הערך ה-4,500.
* ינואר 2007 - נכתב הערך ה-5,000.
* ספטמבר 2007 - נכתב הערך ה-6,000.
* ינואר 2008 - נכתב הערך ה-7,000.
* 17 ביולי 2008 - נכתב הערך ה-8,000.
* 6 באפריל 2009 - נכתב הערך ה-10,000.
* 3 בדצמבר - 2013 - נכתב הערך ה-20,000.
* 1 באוגוסט 2014 - נכתב הערך ה-30,000.
* אפריל 2017 - נכתב הערך ה-40,000.

==קישורים חיצוניים==

* 

== הערות שוליים ==

צ'ובשית
אלסטיים

[[דג טיגריס גולייתי - המין הגדול ביותר במשפחה.]]
אלסטיים (שם מדעי: Alestidae; מכונים גם טטרות אפריקניות) היא משפחת דגים מסדרת החריתאים הנפוצים רק בנהרות ואגמים באפריקה שמדרום לסהרה.
== מאפיינים ==
דגים אלה צבעוניים ובעלי סנפירים כסופים מעט, לרובם ראשים קטנים וסנפירים גדולים והם חיים בקרבה לקרקעית. המינים הגדולים הם טורפים בעלי גוף מוארך, לסת ארוכה ומלאת שיניים וזנבות גדולים. למינים הקטנים ראשים קטנים והם ניזונים מזחלים, שיריים ומפלנקטון.
במשפחה זו מצויים הדגים הגדולים ביותר בסדרה, כשהגדול מכולם הוא דג טיגריס גולייתי שאורכו עד 1.5 מטר ומשקלו 50 ק"ג, אך רוב המינים קטנים יותר.
חלק מהמינים הם דגי נוי מבוקשים.

==סוגים==
* Alestes
* Alestopetersius
*סוג ומין יחיד Arnoldichthys spilopterus
* Bathyaethiops
* Brachypetersius
* Brycinus
* Bryconaethiops
*סוג ומין יחיד Clupeocharax schoutedeni
* Duboisialestes
* Hemigrammopetersius
*דג טיגריס (Hydrocynus) - בו המין דג טיגריס גולייתי
*סוג ומין יחיד Ladigesia roloffi
* Lepidarchus adonis
* Micralestes
* Nannopetersius
*סוג ומין יחיד Petersius conserialis
* Phenacogrammus
* Rhabdalestes
*סוג ומין יחיד Tricuspidalestes caeruleus

==קישורים חיצוניים==

קטגוריה:חריתאים
עונת 1971/1972 בסרייה א'

עונת 1971/1972 בסרייה א הייתה העונה ה-70 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-3 באוקטובר 1971 והסתיימו ב-28 במאי 1972.

בליגה השתתפו 16 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.

מנטובה, אטאלנטה וקטנזארו היו הקבוצות שעלו מהליגה השנייה.

יובנטוס זכתה באליפות בפעם ה-14 בתולדות המועדון.

בסיום העונה לסרייה ב' ירדו מנטובה, קטנזארו ווארזה. במקום הקבוצות שירדו לסרייה א' העפילו טרננה, לאציו ופלרמו.

==טבלת הליגה==
{| class="wikitable" width=70% style="font-size:90%"
!מיקום
!קבוצה
!משחקים
!ניצחונות
!תיקו
!הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות
|הערות
|- bgcolor="#FFFF00"
| 1. || |יובנטוס || 30 || 17 || 9 || 4 || 48||24 || 24 || 43 ||זכייה בליגה העפלה לגביע אירופה לאלופות
|- bgcolor=#99BADD
| 2. || מילאן || 30 || 16 || 10 || 4 || 36||17 || 19 || 42 ||זכייה בגביע איטליה העפלה לגביע אירופה למחזיקות גביע
|- bgcolor=#97DEFF
| 3. || טורינו || 30 || 17 || 8 || 5 || 39||25 || 14 || 42 ||העפלה לגביע אופ"א
|- bgcolor=#97DEFF
| 4. || קליארי || 30 || 15 || 9 || 6 || 39||23 || 16 || 39 ||העפלה לגביע אופ"א
|- bgcolor=#97DEFF
| 5. || אינטר || 30 || 13 || 10 || 7 || 49||28 || 21 || 36 ||העפלה לגביע אופ"א
|- bgcolor=#97DEFF
| 6. || פיורנטינה || 30 || 12 || 12 || 6 || 28||20 || 8 || 36 ||העפלה לגביע אופ"א
|-
| 7. || רומא || 30 || 13 || 9 || 8 || 37||31 || 6 || 35
|-
| 8. || |נאפולי || 30 || 6 || 16 || 8 || 27||31 ||4-|| 28
|-
| 9. || סמפדוריה || 30 || 8 || 12 || 10 || 23||28 ||5-|| 28
|-
| 10. || אטאלנטה || 30 || 9 || 8 || 13 || 21||26 ||5-|| 26
|-
| 11. || בולוניה || 30 || 7 || 11 || 12 || 28||36 ||8-|| 25
|-
| 12. || ויצ'נצה || 30 || 8 || 7 || 15 || 30||43 ||13-|| 23
|-
| 13. || הלאס ורונה || 30 || 4 || 14 || 12 || 21||36 ||15-|| 22
|- bgcolor=#F08080
| 14. || מנטובה || 30 || 6 || 9 || 15 || 23||39 ||16-|| 21 ||ירדה ליגה
|- bgcolor=#F08080
| 15. || קטנזארו || 30 || 3 || 15 || 12 || 17||34 ||17-|| 21 ||ירדה ליגה
|- bgcolor=#F08080
| 16. || וארזה || 30 || 1 || 11 || 18 || 17||42 ||25-|| 13 ||ירדה ליגה
|}

==כדורגלנים מצטיינים==
רוברטו בונינסניה, שחקנה של אינטר, כבש 22 שערים וזכה בתואר מלך השערים. הייתה זו זכייתו השנייה ברציפות בתואר.

==קישורים חיצוניים==

*[http://www.rsssf.com/tablesi/ital72.html נתונים מאתר rsssf]

איטליה
איטליה
קטגוריה:עונות בסרייה א'
ואשאש

ואשאש SC (בהונגרית: Vasas SC), הוא מועדון כדורגל הונגרי מהעיר בודפשט, המשחק בליגת המשנה ההונגרית.

המועדון נוסד ב-16 במרץ 1911 על ידי חברי האיגוד ההונגרי של פועלי הברזל כ"מועדון הספורט של עובדי הברזל והפלדה". רוב המתקנים של המועדון ממוקמים ברובע ה-13 שבצפון העיר. צבעי המועדון הם אדום וכחול.

לזכותו של המועדון שש אליפויות וארבעה גביעים. הישגי השיא של המועדון בזירה האירופית הם העפלה לשלב חצי גמר גביע אירופה לאלופות בעונת 1957/1958 ורבע גמר בעונת 1967/1968.

בשנים 2016 ו-2017 במשך שנתיים שיחקה בלגיה העליונה, וחזרה לחזרה לליגת משנה.

==תארים==
*ליגת העל ההונגרית: 6
**1957/1958, 1960/1961, 1961/1962, 1965/1966, 1966/1967, 1976/1977
*הגביע ההונגרי: 4
**1954/1955, 1972/1973, 1980/1981, 1985/1986
*גביע מיטרופה: 6
**1955/1956, 1956/1957, 1961/1962, 1964/1965, 1969/1970, 1982/1983

==קישורים חיצוניים==

* 

*
קטגוריה:קבוצות כדורגל הונגריות
קטגוריה:בודפשט: מועדוני כדורגל
קטגוריה:קבוצות כדורגל שהוקמו ב-1911
יחסי ארגנטינה–שווייץ

יחסי ארגנטינה–שווייץ הם היחסים הדיפלומטיים שבין הרפובליקה הארגנטינאית לבין הקונפדרציה השווייצרית. היחסים בין שתי המדינות כוננו בשנת 1834 עם פתיחת השגרירות הארגנטינאית בברן, שווייץ פתחה שגרירות בבואנוס איירס בשנת 1891.

== היסטוריה ==
במהלך שליטת הנאציזם בגרמניה הגיעה קבוצה קטנה משווייץ לארגנטינה כדי להפיץ שם את עקרונות הנאציזם.

לאחר תבוסת גרמניה במלחמת העולם השנייה, גייסו אליהם הארגנטינאים מדענים גרמנים נאצים לתפקידים טכניים, הדבר נעשה בהשראת שווייץ שגם היא השמישה מדענים גרמנים לצרכיה שלה.

== קשרים כלכליים ==
<gallery>
קובץ:Tree map export arg che show 2009.svg|הייצוא הארגנטינאי לשווייץ
קובץ:Tree map import arg che show 2009.svg|הייצוא השווייצרי לארגנטינה
</gallery>

== קישורים חיצוניים ==

* [https://web.archive.org/web/20110531181540/http://www.mrecic.gov.ar/portal/seree/ditra/ch.html רשימה של הסכמים בנושא יחסי ארגנטינה-שווייץ], באתר משרד החוץ של ארגנטינה 
* [https://web.archive.org/web/20071010021630/http://www.embargentina-suiza.org/ שגרירות ארגנטינה בברן]
* [http://www.eda.admin.ch/buenosaires השגרירות השווייצרית בבואנוס איירס]

== הערות שוליים ==
יחסי איראן–תאילנד

יחסי איראן–תאילנד (בפרסית: روابط ایران و تایلند) הם היחסים הדו-צדדיים בין הרפובליקה האסלאמית של איראן ובין ממלכת תאילנד. לאיראן יש שגרירות בבנגקוק בשעה שלתאילנד יש שגרירות בטהראן.

בעקבות הסרת הסנקציות ב-2016 כתוצאה מהסכם המעצמות על תוכנית הגרעין האיראנית, איראן ותאילנד שומרות על יחסים כלכליים קרובים.

== היסטוריה ==
היחסים בין שתי המדינות נוסדו בעת ביקוריהן של משלחות מדיניות פרסיות לסיאם. העדות המוקדמת ביותר למשלחת כזו היא משנת 1685.

בעקבות מותו של ראמה התשיעי, מלך תאילנד ב-13 באוקטובר 2016, שלח נשיא איראן חסן רוחאני תנחומים לעם התאילנדי ולראש ממשלת תאילנד פריות צ'אן-אוצ'ה במכתב. במכתב שנשלח נכתב בין היתר:"הרפובליקה האסלאמית של איראן שותפה של ממלכת תאילנד תמיד, ומקווה להרחיב את היחסים בין שתי המדינות בכל התחומים".

== תחבורה ==
הטיסה הראשונה בין בנגקוק לטהראן שבוצעה על ידי [[תאי איירווייז (אוקטובר 2016)]]
תאי איירווייז הודיעה ביוני 2016 כי היא תקים קו טיסות חדש בין נמל התעופה סוברנבהומי, בנגקוק לבין נמל התעופה חומייני, טהראן. הודעה זו הגיעה לאחר שחברת אייר אסיה X הודיעה על קו זהה. הקו בין שתי המדינות הושק ב-1 באוקטובר 2016.

== ביקורים ==
ב-8 באוקטובר 2016 הגיע נשיא איראן, חסן רוחאני לבנגקוק לוועידת פסגה לשיתוף פעולה. הנשיא רוחאני נפגש עם ראש ממשלת תאילנד פריות צ'אן אוצ'ה, ודן עמו בשיתוף הפעולה הכלכלי בין שתי המדינות.

== יחסים כלכליים ==
איראן מעוניינת בייבוא האורז התאילנדי בהקדם האפשרי, ואילו מטרת תאילנד היא לייצא לאיראן לפחות 700,000 טון אורז לאיראן מדי שנה. בתמורה, תאילנד תתחיל לייבא נפט גולמי וגז טבעי מאיראן ורוצה להשקיע בעסקי אנרגיה, הכוללים בין היתר אנרגיה חלופית.

על פי משרד החוץ התאילנדי, שווי המסחר בין איראן תאילנד נע סביב 794.46 מיליון דולר..

== תיירות ==
תאילנד הפכה ליעד פופולרי עבור תיירים רפואיים איראניים. עם זאת, בשל מקרים רבים של הברחות מתאמפטמין, האיראנים המגיעים לתאילנד נמצאים תחת חשד משטרתי.

== ראו גם ==
* יחסי איראן–ישראל
* יחסי ישראל–תאילנד

== הערות שוליים ==
סינגולריות כבידתית עירומה

סינגולריות כבידתית עירומה היא תופעה תאורטית בתורת היחסות הכללית שטרם זכתה לאישוש תצפיתי.

סינגולריות עירומה היא נקודה סינגולרית במרחב-זמן שאינה חור שחור, אך חולקת עמו התכונה המשותפת לפיה צפיפות החומר בה "אינסופית". סינגולריות עירומה נבדלת מחור שחור בהיותה ניתנת לתצפית מחוץ לאופק האירועים ובכך מעלה קשיים יסודיים בניסוחה של תורת היחסות הכללית ובתורות כבידה שונות.

את התופעה תיאר ראשון אלברט איינשטיין אך קודם להגדרתה, מדענים רבים היו שותפים בהשערת קיומה בהם רוג'ר פנרוז, ג'ון פרסקיל, קיפ תורן, סוברהמניאן צ'נדראסקאר, קרל שוורצשילד מי שהניח את התיאור הסדור לתופעה היה סטיבן הוקינג.

== סינגולריות במודלים אסטרונומיים ==
בקוסמולוגיה מודל המפץ הגדול של היקום מכיל נקודה סינגולרית, ניתן להגדירה כסינגולריות עירומה, אך לא בהכרח.

== השערת הצנזורה הקוסמית ==
=== הגרסה החלשה של השערת הצנזורה הקוסמית ===
הגרסה החלשה של השערת הצנזורה הקוסמית טוענת כי כל נקודה סינגולרית מוסתרת מרחוק על ידי אופק אירועים, ולכן לא תיתכן נקודת סינגולריות עירומה. בשנות ה־90 של המאה ה־20 בוצעו סימולציות מחשב בהן הותאמו התנאים כך שתוצג סינגולריות עירומה, הסימולציות דרשו תנאי התחלה מפורטים מאוד של מיקום ותנועת החלקיקים, במצב ההתחלתי. שינוי במיקומו של חלקיק בודד בתנאי ההתחלה של הסימולציה גרם להיווצרותו של אופק אירועים, כלומר היווצרות חור שחור, או לאי-היווצרות של סינגולריות כלל. המשוואות מדגימות כאוטיות, אי-ליניאריות וייתכן וניתן להיעזר במודלים מתחומים קרובים בבכאוס כמו מחקר בפלזמה.

=== הגרסה החזקה של השערת הצנזורה הקוסמית ===
הגרסה החזקה של השערת הצנזורה הקוסמית מרחיקה לכת וטוענת שקיומה של סינגולריות כלשהי מלבד סינגולריות התחלתית (המפץ הגדול) או סופית (הקריסה הגדולה) לא תיתכן במסגרת של תורת היחסות הכללית בלבד. על־כן, פיזיקאים רבים גורסים שקרוב לנקודות הסינגולריות, תורת היחסות הכללית חדלה מלתת תיאור מספק של אופן פעולת שדה הכבידה. מאמצים בתחום הפיזיקה התאורטית נעשים מזה עשרות שנים על ניסוחה של תאוריית כבידה קוונטית שתתגבר על הפערים המהותיים בין תורת היחסות הכללית ובין מכניקת הקוונטים ותספק תיאור כללי יותר שיכלול גם את קיומן של נקודות סינגולרית שנצפו כמו חורים שחורים. נכון ל-2018 לא נמצאו אישושים ניסויים או תצפיתיים לאף תאוריה של כבידה קוונטית.

== ראו גם ==
* מסע בזמן
* קיצור תולדות הזמן מאת סטיבן הוקינג
* שלוש הדקות הראשונות מאת סטיבן ווינברג

קטגוריה:חורים שחורים
קטגוריה:תורת היחסות
צסק"א מוסקבה (כדורגל נשים)

סמל הקבוצה הישן
צסק"א מוסקבה (ברוסית: Женский Футбольный Клуб ЦCКА) היא קבוצת כדורגל נשים רוסית מהעיר מוסקבה, רוסיה, המהווה חלק מאגודת צסק"א ומתמודדת באליפות רוסיה בכדורגל נשים. הקבוצה מארחת את משחקי הבית שלה באצטדיון חימקי החדשה בעיר חימקי.
==היסטוריה==
הקבוצה הוקמה לראשונה בשנת 1990 ושיחקה באליפות הרוסית בשנים 1992-1993, כשהישג השיא שלה היה מקום 9 באליפות ובסוף אותה עונה הקבוצה פורקה בהיעדר מימון.

הקבוצה הוקמה מחדש רק כעבור 20 שנה, בשנת 2013, תחת השם "ויקטוריה". בשנת 2016 הפכה למועדון הכדורגל נשים צסק"א מוסקבה ושנה לאחר מכן זכתה בתואר הלאומי הראשון שלה, עם זכייתה בגביע המדינה לנשים בשנת 2017. בשנת 2019 זכתה באליפות רוסיה לראשונה ובעונת 2020/2021 השתתפה לראשונה בליגת האלופות לנשים, החל משלב המוקדמות הראשון מול קבוצת הנשים של מועדון פלורה האסטוני עליה גברה בתוצאה 2:0 והעפילה לסיבוב המוקדמות השני מול סנקט פלטן האוסטרית, אך הודחה בשלב 32 האחרונות של הטורניר כשהפסידה 1:0 לקבוצה האוסטרית.

בנובמבר 2020 זכתה באליפות השנייה שלה, מחזור אחד לסיום העונה.

==אצטדיון הקבוצה==
מאז 2016 צסק"א אירחה את משחקיה באצטדיון חימקי החדשה, בחימקי המכיל 3,066 מושבים.

בעונת 2020 החלה לארח בארנה צסק"א (VEB ארנה) המכיל 30,000 מושבים.
==הישגים לפי עונה==
{| class="wikitable standard" style="text-align: center;"
!width=30|עונה
!width=200|ליגה
!width=10|מיקום
!הערות
|-
|rowspan="3"|1991
|ליגה ראשונה, אזור 1||1||
|-
|ליגה ראשונה, גמר||3||
|- bgcolor="#D0E7FF"
|הליגה הראשונה||3||העפלה לליגת העל
|-
|1992||ליגת העל||11||
|-
|1993||ליגת העל||9||פורקה בתום העונה
|-
|2014||ליגה ראשונה, אזור מערב ||6||
|-
|2016
|rowspan="9"|ליגת העל
|5
|רבע גמר
|-
|2017
|4
|bgcolor="gold"|זכתה בגביע המדינה
|-
|2018
| 3 ||רבע גמר
|-bgcolor="gold"
|2019 ||1 ||חצי גמר
|-bgcolor="gold"
|2020
|1
|bgcolor="silver"|העפילה גם לגמר הגביע
|-bgcolor="silver"
|2021
|2
|שמינית גמר
|-bgcolor="silver"
|2022
|2
|bgcolor="gold"|זכתה בגביע המדינה
|-bgcolor="silver"
|2023
|2
|bgcolor="gold"|זכתה בגביע המדינה
|-
|2024
|
|
|}

==מחלקת הנוער==
מחלקת הנוער של הקבוצה זכתה באליפות עונת הבכורה של ליגת הנערות בכדורגל בשנת 2021. היא שבה וזכתה באליפות גם בעונת 2023.

==תארים==
* אליפות רוסיה
** זכייה (2): 2019, 2020
** סגנות (1): 2023
* הגביע הרוסי
** זכייה (3): 2017, 2022, 2023
* הסופר קאפ הרוסי בכדורגל נשים 
** זכייה (1): 2024
** סגנות (3): 2021, 2022, 2023

==קישורים חיצוניים==
* 

*
קטגוריה:קבוצות כדורגל נשים רוסיות
קטגוריה:קבוצות כדורגל שהוקמו ב-1990
מפלגת האינואיט

מפלגת האינואיט (גרינלנדית: Partii Inuit, "מפלגת העם") הייתה מפלגה בדלנית גרינלנדית, שהוקמה על ידי פורשי אינואיט אטקטיגיט. המפלגה התנגדה לחוק המכונה "חוק בקנה מידה גדול". מטה לינגה היה נציג המפלגה בממשלה וכיהן כשר הדיור, הטבע והסביבה. בבחירות הכלליות של גרינלנד ב-2014 המפלגה לא זכתה באף מנדט בפרלמנט.
==היסטוריה==
==="חוק בקנה מידה גדול"===
במהלך כהונת ממשלת האינואיט אטקטיגיט בשנים 2009–2013, המפלגה (אינואיט אטקטיגיט) העבירה את מה שמכונה "חוק בקנה מידה גדול", שמקל על חברות זרות להשיג רישיונות כרייה וחוזים לעובדים זרים. החוק מבטיח את זכותם של העובדים הזרים לשביתה ואת שכר המינימום המקומי, אך מאפשר לחברות לקזז את עלויות הביטוח והמזון משכרם, מה שמעניק להם שכר נמוך בהרבה. מפלגת האינואיט הוקמה על ידי מתנגדי אינואיט אטקטיגיט שהיו מודאגים מניצול של עובדים זרים, כמו גם מההשפעות החברתיות והסביבתיות של פעולות כרייה חדשות

===השיבה לפרלמנט===
ב-17 בדצמבר 2016 פר רוסינג-פטרסן נבחר ליו"ר המפלגה, לאחר שעזב את מפלגת נאלראק,
מה שהעניק למפלגה ייצוג של מושב אחד בפרלמנט.
עם זאת, הוא עזב את המפלגה חודשיים מאוחר יותר וחזר למפלגת נאלראק.

===פירוק המפלגה===
ב-16 במרץ 2018 המפלגה התפרקה וחבריה הצטרפו למפלגת נאלראק

===תוצאות הבחירות===
{| class=wikitable
|-
! שנת בחירות
! # מספר בוחרים כולל
! % מסך הבוחרים
! # מושבים
! +/–
|-
! 2013
| 1,930
| 6.4 (#4)
| 
|
|-
! 2014
| 477
| 1.6 (#6)
| 
| 2
|}

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:לאומיות גרינלנדית
קטגוריה:גרינלנד: מפלגות היסטוריות
קטגוריה:מפלגות ירוקות
קטגוריה:גרינלנד: מפלגות סוציאליסטיות
קטגוריה:מפלגות שהוקמו ב-2013
Burn (שיר של אלי גולדינג)

Burn (בעברית: לשרוף) הוא שיר של הזמרת הבריטית אלי גולדינג מתוך הגרסה המחודשת לאלבום האולפן השני (Halcyon) שלה הנקראת, Halcyon Days. השיר יצא לאור ב-5 ביולי 2013, כסינגל הראשון מתוך הגרסה המחודשת כאשר אחריו יצאו שני סינגלים נוספים מגרסה זו. את השיר כתבו ראיין טדר, אלי גולדינג, גרג קורסטין, נואל זנקנאלה, וברנט קוצל, והוא הופק על ידי גרג קורסטין.

השיר זכה להצלחה עולמית והפך לשיר השלישי המצליח ביותר בקריירה של הזמרת כאשר מכר בארצות הברית למעלה מ-3,000,000 עותקים, בבריטניה קרוב ל-800,000 עותקים, ובגרמניה למעלה מ-400,000 עותקים.

בשיאו הצליח השיר להגיע למקום ה-13 במצעד הבילבורד הוט 100 והוא השיר השלישי המצליח ביותר של גולדינג במצעד זה ביחד עם שירה "On My Mind" שגם הצליח בשיאו להגיע למיקום זה.

== וידאו קליפ ==
לשיר יצא ווידאו קליפ אשר הכיל בתוכו סצנות עם מעריציה של גולדינג. ניתן לראות זאת לקראת סופו של הווידאו קליפ כאשר כולם נעמדים בצורת משולש ומדלקים מנורות שמרחפות באוויר. הקליפ שילב בתוכו אלמנטים שמתארים תחושה אופטימית.

נכון ל-2 במרץ 2020, הקליפ צבר למעלה מ-1.3 מיליון צפיות צפיות, והוא הקליפ השני הנצפה ביותר של הזמרת כאשר קודמו הוא הפסקול לסרט המצליח חמישים גוונים של אפור, הנקרא "Love Me Like You Do". הקליפ הוא ה-49 הנצפה ביותר בכל הזמנים ביוטיוב.

== מיקומי שיא ==
במצעדים זכה השיר להצלחה רבה, ובשיאו הגיע למקום ה-1 במצעד הבריטי.

== קישורים חיצוניים ==

== הערות שוליים ==

קטגוריה:שירי אלי גולדינג
קטגוריה:שירים באנגלית
קטגוריה:שירים שנכתבו על ידי אלי גולדינג
קטגוריה:שירים שנכתבו על ידי נואל זנקנלה
קטגוריה:שירים שנכתבו על ידי ראיין טדר
קטגוריה:שירים שהופקו על ידי גרג קורסטין
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בהונגריה
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:שירי פלטינה כפולה בממלכה המאוחדת
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת פולידור רקורדס
עונת 1972/1973 בסרייה א'

עונת 1972/1973 בסרייה א הייתה העונה ה-71 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-24 בספטמבר 1972 והסתיימו ב-20 במאי 1973.

בליגה השתתפו 16 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.

טרננה, לאציו ופלרמו היו הקבוצות שעלו מהליגה השנייה.

יובנטוס זכתה באליפות בפעם ה-15 בתולדות המועדון.

בסיום העונה לסרייה ב' ירדו אטאלנטה, פלרמו וטרננה. במקום הקבוצות שירדו לסרייה א' העפילו גנואה, צ'זנה ופוג'ה.

==טבלת הליגה==
{| class="wikitable" width=70% style="font-size:90%"
!מיקום
!קבוצה
!משחקים
!ניצחונות
!תיקו
!הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות
|הערות
|- bgcolor="#FFFF00"
| 1. || יובנטוס || 30 || 18 || 9 || 3 || 45||22 || 23 || 45||זכייה בליגה העפלה לגביע אירופה לאלופות
|- bgcolor=#99BADD
| 2. || מילאן || 30 || 18 || 8 || 4 || 65||33 || 32 || 44||זכייה בגביע איטליה העפלה לגביע אירופה למחזיקות גביע
|- bgcolor=#97DEFF
| 3. || לאציו || 30 || 16 || 11 || 3 || 33||16 || 17 || 43||העפלה לגביע אופ"א
|- bgcolor=#97DEFF
| 4. || פיורנטינה || 30 || 16 || 5 || 9 || 39||26 || 13 || 37||העפלה לגביע אופ"א
|- bgcolor=#97DEFF
| 5. || אינטר || 30 || 15 || 7 || 8 || 32||23 || 9 || 37||העפלה לגביע אופ"א
|- bgcolor=#97DEFF
| 6. || טורינו || 30 || 11 || 9 || 10 || 33||21 || 12 || 31||העפלה לגביע אופ"א
|-
| 7. || בולוניה || 30 || 11 || 9 || 10 || 33||31 || 2 || 31
|-
| 8. || קליארי || 30 || 9 || 11 || 10 || 26||28 ||2-|| 29
|-
| 9. || נאפולי || 30 || 7 || 14 || 9 || 18||20 ||2-|| 28
|-
| 10. || הלאס ורונה || 30 || 5 || 16 || 9 || 28||34 ||6-|| 26
|-
| 11. || רומא || 30 || 6 || 12 || 12 || 23||28 ||5-|| 24
|-
| 12. || סמפדוריה || 30 || 5 || 14 || 11 || 16||25 ||9-|| 24
|-
| 13. || ויצ'נצה || 30 || 7 || 10 || 13 || 15||31 ||16-|| 24
|- bgcolor=#F08080
| 14. || אטאלנטה || 30 || 5 || 14 || 11 || 16||33 ||17-|| 24||ירדה ליגה
|- bgcolor=#F08080
| 15. || פלרמו || 30 || 3 || 11 || 16 || 13||41 ||28-|| 17||ירדה ליגה
|- bgcolor=#F08080
| 16. || טרננה || 30 || 3 || 10 || 17 || 14||37 || 23-|| 16||ירדה ליגה
|}

==כדורגלנים מצטיינים==
לראשונה 3 כדורגלנים זכו בתואר מלך השערים תוך כיבוש 17 שערים:
* פאולו פוליצ'י, טורינו
* ג'אני ריברה, מילאן
* ג'וזפה סבולדי, נאפולי

==קישורים חיצוניים==

*[http://www.rsssf.com/tablesi/ital73.html נתונים מאתר rsssf]

איטליה
איטליה
קטגוריה:עונות בסרייה א'
כברית

שדה התעופה כברית הוא שדה תעופה צבאי של חיל האוויר המצרי, מיקומו כ-30 קילומטרים צפונית לעיר סואץ ו-125 קילומטרים מזרחית לקהיר. השדה משרת בעיקר מסוקי קרב מדגם איירוספסיאל גאזל. שמו של השדה נגזר משם הכפר הקרוב אליו ומשמעותו בערבית הוא גופרית.

== היסטוריה ==
בזמן מלחמת העולם השנייה השדה נקרא תחנת חיל האוויר המלכותי כברית. הבסיס שימש את חיל האוויר הבריטי המלכותי במערכה במדבר המערבי שבה לחמו הבריטים בגרמנים ובאיטלקים בצפון אפריקה. בשנת 1941 הוקמה בבסיס יחידת קומנדו בריטית. בשנת 1943 חילות האוויר של צבא ארצות הברית נחתו בשדה התעופה וסייעו לבריטים במאבק מול הגרמנים. השליטה על שדה התעופה הועברה לידי מצרים לאחר שהבריטים פינו את תעלת סואץ בשנת 1956.

שדה התעופה הועבר לרשות חיל האוויר המצרי והוא הפך אותו לאחד מבסיסיו העיקריים. במהלך מלחמת סיני, טייסת 20 של חיל האוויר המצרי שמנתה 12 מטוסי מיג-15 הוצבה בבסיס. במלחמת ששת הימים, כחלק ממבצע מוקד, בסיס כברית הופצץ על ידי מטוסי חיל האוויר הישראלי מדגם דאסו מיסטר IV. בתקיפה ניזוקו מטוסי מיג-17 רבים שהיו חשופים לצד מסלול ההמראה. בשנת 1973, במלחמת יום הכיפורים, כוחות חיל רגלים של צה"ל השתלטו על הבסיס וכן על הבסיסים כספרית ושלופה, אולם לא נעשה בהם שימוש צבאי. 

כיום בסיס כברית נמצא בשליטת חיל האוויר המצרי. שדה התעופה מאוכלס בעיקר על ידי מסוקי SA-342 - איירוספסיאל גאזל ("צבי"). מסלולי ההמראה וההנאגרים שיועדו למטוסים, משמשים את המסוקים.

== הערות שוליים ==

כברית
קטגוריה:בסיסי חיל האוויר המלכותי במלחמת העולם השנייה
קטגוריה:חיל האוויר המצרי
יחסי סן מרינו – צרפת

יחסי סן מרינו–צרפת הם היחסים הדיפלומטיים הרשמיים שבין הרפובליקה המרוממת של סן מרינו לבין הרפובליקה הצרפתית. לא קיימים שיתופי פעולה מיוחדים בין השתיים אך שתי המדינות ידידותיות אחת אל השנייה. סן מרינו מחזיקה שגרירות בצרפת מאז 1988.

== היסטוריה ==
צרפת כוננה את היחסים הדיפלומטיים עם סן מרינו בשנת 1855 בעת שסן מרינו פתחה נציגות בפריז. ב-14 בינואר 1954 חתמו צרפת וסן מרינו על הסכם הדדי המסדיר את תנאי המגורים וההתיישבות של אזרחי שתי המדינות בשטחה של האחרת. בשנת 1982 ביקר קפטן המחוז של סן מרינו בצרפת והזמין את בכירי הממשלה לביקור גומלין בסן מרינו.

במהלך ביקורו של שר החוץ בסן מרינו בצרפת, בדצמבר 1985, נחתם הסכם תרבותי ומדעי, שהתמקד בחילופי תלמידים בתחומי החינוך המדעי, האומנות וספורט. שר האוצר הצרפתי נסע לסן מרינו בשנת 2009 וחתם על אמנה למניעת כפל מס.

== קישורים חיצוניים ==
[https://www.diplomatie.gouv.fr/fr/dossiers-pays/saint-marin/relations-bilaterales/ France Diplomatie, France and San Marino]